Representación de Ganesha a escrever o *Mahabharata*.
***Itihasa*** ou ***Itihaasa*** (en sánscrito: इतिहास, tamén transcrito ***Itihaasah***, ***Itihāsa*** e ***Iti-hasa***) significa literalmente "así foi" ou "iso sucedeu" e refírese á colección de descricións escritas de eventos importantes dentro do Hinduísmo, incluíndo obras como o *Ramayana* e o *Mahabharata*.

Estas historias adoitan ser poemas épicos que se compoñen en forma de poesía para facilitar a súa memorización e transmisión oral. Escavacións modernas e probas arqueolóxicas mostran que estas épicas indias se corresponden ás veces con historia real. A autenticidade histórica destas epopeas é un tema de debate continuo entre académicos.

O significado orixinal de Itihasa é máis preciso que a palabra historia comunmente utilizada hoxe, indicando un relato que se supón que ten unha base histórica, aínda que está contada de forma lendaria ou tradicional.

Funcións tradicionais
---------------------

Na formación dun príncipe antigo, segundo o Arthashastra de Chanakya, Itihasa defínese xunto con textos como os Purāṇas e outras obras literarias como parte do seu currículo educativo.

Engloba varios tipos de narrativas e sabedorías, incluíndo:

* *Puraana*: Contos, lendas e mitos.
* *Itivrtta*: Feitos e historias, similares a libros de Historia.
* *Akhyayika*: Contos que se supón que teñen algún fondo de verdade.
* *Udaaharana*: Exemplos ou estudos de casos para ensinanzas morais ou prácticas.
* *Dharmashastra*: Normas sobre como levar unha vida xusta e moral.
* *Arthashastra*: O estudo do goberno e da administración, algo así como ciencia política ou economía.

Estes elementos compoñen o **Itihasa**, e pretende que quen os lea ou escoite poida aprender e aplicar as leccións na súa vida. Esta idea vese reflectida no traballo de Kalhana, un historiador do século XII que escribiu que a historia non só relata eventos pasados, senón que tamén ofrece consellos e ensinos para vivir mellor a vida, cumprindo con *Dharma* (deberes e ética) e buscando *Moksha* ou *Samsara* (liberación ou iluminación espiritual).

Notas
-----

1. ↑  Admin, Devdutt (2017-06-03). "Itihasa is not fantasy". *Devdutt Pattanaik* (en inglés). Consultado o 2024-03-13.
2. ↑  "Itihasa" (en inglés). 2024-01-14.
3. 1 2 3  www.wisdomlib.org (2014-06-15). "Itihasa, Itihāsa, Iti-hasa: 24 definitions". *www.wisdomlib.org* (en inglés). Consultado o 2024-03-13.
4. ↑  "Itihasa". *Hindupedia, the Hindu Encyclopedia* (en inglés). 2021-08-31. Consultado o 2024-03-13.
5. ↑  "17 Logical Points For Those Who Thinks Mahabharata Is Not Real". *vedicfeed.com* (en inglés). 2020-03-16. Consultado o 2024-03-13.
6. ↑  "Evidence related to Mahabharata era found at Delhi's Purana Qila, says Archaeological panel". *India Today* (en inglés). Consultado o 2024-03-13.
7. ↑  "Rajatarangini". *Britannica.com; Sanskrit, Chronicle, Meaning, & Facts* (en inglés). Consultado o 2024-03-13.

Véxase tamén
------------

|  |  |
| --- | --- |
|  | A Galipedia ten un portal sobre: ***India*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Itihāsa*** |

* Epopea
* Historiografía
* Literatura sánscrita
* Poeta de guerra

### Ligazóns externas

* Itihasa na Wisdom Library
* Itihasa na Hindupedia